By Rinki Tiwari Last Updated:
बी-टाउन के कई ऐसे कपल्स हैं, जिनका कब पैचअप होता है और कब ब्रेकअप होता है। कुछ पता नहीं चलता है। हालांकि, कुछ कपल्स ऐसे हैं, जो अपने प्यार को खुलकर मीडिया और फैंस के सामने जाहिर करते हैं, जिनमें से एक अभिनेत्री सुष्मिता सेन (Sushmita Sen) और उनके बॉयफ्रेंड व मॉडल रोहमन शॉल (Rohman Shawl) हैं। दोनों एक-दूसरे को काफी समय से डेट कर रहे हैं। दोनों की जोड़ी फैंस की पसंदीदा जोड़ियों में से एक है, लेकिन सुष्मिता के हालिया पोस्ट ने लाखों फैंस का दिल तोड़ दिया है। जी हां, सुष्मिता ने सोशल मीडिया पर एक ऐसा पोस्ट शेयर किया है, जिससे उनके फैंस मान रहे हैं कि लव बर्ड्स सुष्मिता और रोहमन का ब्रेकअप हो गया है। (ये भी पढ़ें- संजय दत्त ने 12वीं मैरिज एनिवर्सरी पर पत्नी मान्यता संग शेयर की खास फोटो, लिखा-'बहुत प्यार करता हूं')
उससे पहले ये जान लीजिए कि, बॉलीवुड की लाजवाब अभिनेत्री व मिस यूनिवर्स रह चुकीं सुष्मिता सेन दो साल पहले रोहमन शॉल से इंस्टाग्राम हैंडल के जरिए मिली थीं। यहीं से दोनों के बीच चैटिंग का सिलसिला शुरू हुआ और फिर दोनों एक-दूसरे से धीरे-धीरे प्यार करने लगे। आपको जानकर हैरानी होगी कि रोहमन सुष्मिता से 15 साल छोटे हैं। इसके बावजूद दोनों एक-दूसरे से बेहद प्यार करते हैं और अपने प्यार की झलक अक्सर दोनों अपने सोशल मीडिया प्लेटफॉर्म्स पर शेयर करते रहते हैं, लेकिन सुष्मिता सेन के हालिया पोस्ट ने सभी को हैरान कर दिया है।
दरअसल, 10 फरवरी 2021 को सुष्मिता सेन ने अपने इंस्टाग्राम हैंडल से एक पोस्ट शेयर किया है। इस पोस्ट में लिखा है, 'समस्या ये है, महिलाओं को लगता है कि वह बदल जाएगा, लेकिन वह नहीं बदला। पुरुषों की सबसे बड़ी गलती होती है कि उसे लगता है कि वह उसे नहीं छोड़ेगी।' इस पोस्ट को शेयर करते हुए सुष्मिता सेन ने कैप्शन में लिखा है, 'मोरल ऑफ द स्टोरी, वह नहीं छोड़ेगा, लेकिन वह छोड़ देगी। #factcheck #truethat। सभी को आई लव यू।' इस कैप्शन के साथ उन्होंने कई फनी इमोजीस शेयर की हैं। (ये भी पढ़ें- 'दरबार' फेम शमता अंचन ने अपने बॉयफ्रेंड गौरव के साथ रचाई शादी, देखें वेडिंग व रिसेप्शन की फोटोज)
सुष्मिता के द्वारा शेयर किए गए इस पोस्ट के बाद उनके फैंस के बीच हलचल पैदा हो गई है। फैंस उनके पोस्ट पर लगातार कमेंट करके सवाल कर रहे हैं कि क्या उनका और रोहन का ब्रेकअप हो गया है? एक यूजर ने लिखा है, 'मुझे लगता है कि उन्होंने रोहमन के साथ ब्रेकअप कर लिया है।' एक अन्य यूजर ने लिखा है, 'उम्मीद है कि रोहमन और सुष्मिता के बीच सब कुछ ठीक हो।' वहीं, एक अन्य यूजर ने सुष्मिता से सवाल किया है, 'क्या हुआ है मैम? क्या आपके और रोहमन के बीच सब कुछ ठीक है? वैसे, मेरी राय है कि वह आपके लिए सही लड़का नहीं है, वह बस आपको मूर्ख बनाकर लाभ उठा रहा है?' वहीं, दूसरी यूजर ने लिखा है, 'मैम, प्लीज आप मत कहना कि आपका ब्रेकअप हो गया है। हम तो आपकी शादी का इंतजार कर रहे थे।' (ये भी पढ़ें- पारस छाबड़ा ने एक्स GF पवित्रा पुनिया और एजाज खान के रिश्ते पर किया कमेंट, बताई अपने ब्रेकअप की वजह)
फिलहाल, इस मामले में सुष्मिता और रोहमन की तरफ से अभी तक कोई क्लियर बयान सामने नहीं आया है। तो सुष्मिता के द्वारा शेयर किए इस पोस्ट पर आपकी क्या राय है? हमें कमेंट करके जरूर बताएं, साथ ही कोई सुझाव हो तो अवश्य दें।
बॉलीवुड एक्ट्रेस सुष्मिता सेन (Sushmita Sen) अक्सर अपनी पर्सनल लाइफ को लेकर सुर्खियों में बनी रहती हैं। लेकिन वो अपनी निजी जिंदगी को लेकर मीडिया के सामने बेहद कम ही बात करती हैं। वहीं वो सोशल मीडिया पर खूब एक्टिव रहती हैं और यहां पर वो अपने फैंस के साथRead More